Príloha č.2 súťažných podkladov

**Zmluva o dielo č. .................**

(ďalej len „zmluva“)

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „ObchZ“)

 **Článok I.**

 **Zmluvné strany**

1.1 Objednávateľ:

Názov: ...........................................

Sídlo: ...........................................

V zastúpení: ...........................................

IČO: ...........................................

Identifikačné číslo pre DPH: ...........................................

Bankové spojenie: ...........................................

Číslo účtu v tvare IBAN: ...........................................

(ďalej len „objednávateľ“ )

1.2 Zhotoviteľ:

Názov: ...................................................

Sídlo: ...................................................

V zastúpení: ...................................................

IČO: ...................................................

Identifikačné číslo pre DPH: ...................................................

Registrovaný: ...................................................

Bankové spojenie: ...................................................

Číslo účtu v tvare IBAN: ...................................................

(ďalej len „zhotoviteľ“)

Objednávateľ a zhotoviteľ spolu aj ako „zmluvné strany“

**Článok II.**

 **Úvodné ustanovenia**

2.1 Ministerstvo zdravotníctva Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) zadalo zákazku postupom podľa § 66 ods. 7. písm. b) zákona č. 343/2015 Z.z., s názvom „Úprava existujúcej projektovej dokumentácie stavby na projektovú dokumentáciu pre stavebné povolenie pre Detenčný ústav v Kremnici vrátane autorského dozoru“ a to úpravou a zmenami projektovej dokumentácie Detenčný ústav Hronovce na základe projektovej dokumentácie pre územné rozhodnutie Detenčný ústav Kremnica (ďalej len PDUR DU Kremnica“), ktoré sú vo vlastníctve objednávateľa (ďalej len „verejné obstarávanie“).

2.2 Na základe vyhodnotenia ponúk, bola ponuka úspešného uchádzača, t. j. zhotoviteľa, vybraná ako ponuka v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky zhotoviteľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto zmluvu.

2.3 Objednávateľ týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté.

2.4 Zhotoviteľ týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté.

**Článok III.**

 **Predmet zmluvy**

3.1. Objednávateľ je vlastníkom projektovej dokumentácie „Detenčný ústav Hronovce“ a aj projektovej dokumentácie „Detenčný ústav Kremnica“ pre územné rozhodnutie.

3.2 Zhotoviteľ sa zaväzuje, že za podmienok dohodnutých v tejto zmluve pre objednávateľa vypracuje, zabezpečí a objednávateľovi dodá pre stavebnú akciu „Detenčný ústav Kremnica“ nasledovné dielo pozostávajúce z nižšie uvedených projektových prác a zabezpečenie výkonu odborného autorského dohľadu projektanta počas výstavby Detenčného ústavu Kremnica:

3.2.1 Zabezpečenie úpravy existujúcej projektovej dokumentácie na projektovú dokumentáciu pre stavebné povolenie (SP) Detenčný ústav Kremnica na základe upravenej PDUR DU Kremnica.

3.2.2. Členenie stavby: Prevádzkové súbory:

PS 01 - Signálno-bezpečnostná technika

PS 02 - Objekt ZVJS a garáže - úpravy zakladania a optimalizácia

3.2.3 Objektová skladba:

SO 01 - Detenčný ústav – úpravy zakladania a osadenia a optimalizácia

SO 02 - Objekt ZVJS a garáže – úpravy zakladania a osadenia a optimalizácia

SO 03 - Vonkajšie spevnené plochy – kompletná úprava

SO 04 - Vnútorné spevnené plochy

SO 05 - Oplotenie SO 05.1 - ŽB plot – úpravy zakladania , osadenia a optimalizácia

SO 05.2 - Oplotenie ochranného pásma úpravy osadenia a optimalizácia

SO 05.3 - Oplotenie zakázaného pásma – úpravy osadenia a optimalizácia

SO 06 - Multifunkčné ihrisko – úpravy zakladania a osadenia a optimalizácia

SO 07 - Vychádzkové dvorce – úpravy zakladania a osadenia a optimalizácia

SO 07.1 - Vychádzkový dvorec DR-J

SO 07.2 - Vychádzkový dvorec DJ

SO 07.3 - Vychádzkový dvorec pre denný rehabilitačný a edukačný pobyt

SO 08 - Vonkajšia kanalizácia – úpravy a optimalizácia

SO 09 - Vonkajší rozvod vody - úpravy a optimalizácia

SO 10 - Hĺbkové sondy a primárne rozvody tepelného čerpadla - úpravy osadenia a optimalizácia

SO 11 - NN rozvody – úpravy a optimalizácia

SO 12 - Kiosková trafostanica 1x400kVA – úpravy a optimalizácia

SO 12a Kiosková trafostanica 2x250kVA – úpravy a optimalizácia

SO 13 VN Prípojka – úpravy a optimalizácia

SO 14 Osvetlenie ochranného a zakázaného pásma – úpravy a optimalizácia

SO 15 Vonkajšie osvetlenie vnútorných komunikácií – úpravy a optimalizácia

SO 16 Príprava územia

SO 17 Sadové úpravy

Zastavaná plocha: cca 9.000 m2

Úžitková plocha: cca 6.300 m2

Obostavaný priestor: cca 30.000 m3

Záväzné podklady k úprave projektovej dokumentácie: Geodetické digitálne zameranie (výškpis, polohopis), Overenie IS, Zameranie IS, Dendrologické posúdenie, Geologické a hydrogeologické posúdenie, Prieskumy potrebné v rámci územného konania, projektová dokumentácia Detenčného ústavu Kremnica pre územné rozhodnutie.

3.2.4 Zabezpečenie projektovej dokumentácie pre stavebné povolenie :

- projektová dokumentácia pre stavebné povolenie,

- vypracovanie projektovej dokumentácie pre stavebné povolenie s výkazmi výmer a rozpočtami, pričom musí obsahovať všetky vecné, obsahové, technické, grafické a iné náležitosti, ktoré pre takýto projekt vyžadujú právne predpisy Slovenskej republiky, technické normy, rozhodnutia štátnych, samosprávnych, či iných orgánov Slovenskej republiky,

- vypracovanie projektovej dokumentácie pre potreby uskutočnenia verejného obstarávania

zhotoviteľa stavby.

3.2.5 Počas realizácie stavby:

- spolupráca so zhotoviteľom verejnej práce – stavby pri vypracúvaní kontrolného a skúšobného plánu verejnej práce (§ 12 ods. 1 písm. a) bod 3. zákona č. 254/1998 Z.z. o verejných prácach v znení neskorších predpisov),

- v spolupráci so zhotoviteľom stavby spracovať plán užívania verejnej práce tak, aby počas

jej užívania nedošlo k ohrozeniu osôb, majetku alebo jej poškodeniu, prípadne k predčasnému

opotrebovaniu; plán užívania obsahuje pravidlá užívania, technických prehliadok, údržby a opráv (§ 12 ods. 1 písm. a) bod 6. zákona o verejných prácach),

- zabezpečenie výkonu odborného autorského dohľadu projektanta v nasledovnom rozsahu:

 poskytovanie vysvetlení potrebných na vypracovanie dodávateľskej dokumentácie,

 účasť na odovzdaní staveniska zhotoviteľovi,

 účasť na kontrolných dňoch stavby,

 zabezpečenie dodržania projektu s prihliadnutím na podmienky určené stavebným povolením s poskytovaním vysvetlení potrebných pre plynulosť výstavby,

 posudzovanie návrhov zhotoviteľa na zmeny a odchýlky z pohľadu dodržania technicko ekonomických parametrov stavby, prípadne ďalších údajov a ukazovateľov,

 vyjadrenie k požiadavkám o väčšie množstvo výrobkov a výkonov oproti prerokovanej

dokumentácii,

 sledovanie postupu výstavby z technického hľadiska,

 účasť na odovzdaní a prevzatí stavby alebo jej časti vrátane komplexného vyskúšania,

 účasť na kolaudačnom konaní a spolupráca s investorom pri uplatňovaní požiadaviek

vyplývajúcich z kolaudačného konania.

- spolupráca pri príprave technicko–ekonomického vyhodnotenia verejnej práce a vypracovanie

sprievodnej dokumentácie

- dokumentácia skutočného realizovania stavby („DSRS“) a zjednodušená dokumentácia skutočného realizovania stavby, tzv.„ pasport stavby“ po uskutočnení realizácie diela, so zakreslením všetkých zmien a odchýliek oproti pôvodnej projektovej dokumentácii stavby

- vypracovanie energetického certifikátu stavby („EC“)

3.3. Termín na realizáciu diela v časti:

- dodanie úprav projektovej dokumentácie pre stavebné povolenie je stanovený na 12 týždňov od nadobudnutia účinnosti Zmluvy o dielo,

- výkonu odborného autorského dohľadu je priebežne počas realizácie stavby minimálne 1 krát mesačne s ukončením ku dňu kolaudácie stavby Detenčného ústavu Kremnica ,

- u ostatných častí najneskôr je do 30 dní od kolaudácie stavby Detenčného ústavu Kremnica.

3.4 Objednávateľ sa zaväzuje, že riadne zhotovené dielo podľa tejto zmluvy prevezme a zaplatí za prevzaté dielo cenu dohodnutú v čl. VI. tejto zmluvy podľa platobných podmienok dohodnutých v čl. VII. tejto zmluvy.

3.5 Zhotoviteľ touto zmluvou udeľuje objednávateľovi súhlas, licenciu na použitie diela na účely obvyklé, t.j. vyhotovenia stavby, v neobmedzenom rozsahu, bez miestneho obmedzenia, na dobu neurčitú, pričom odmena za poskytnutú licenciu je zahrnutá v cene za vykonanie diela uvedenej v čl. VI tejto zmluvy.

3.6 Objednávateľ je oprávnený dielo používať nasledovným spôsobom:

a) vyhotovenie rozmnoženiny bez obmedzenia,

b) verejné rozširovanie originálu diela alebo jeho rozmnoženiny predajom alebo inou formou

prevodu vlastníckeho práva,

c) spracovanie, preklad alebo adaptáciu diela,

d) zaradenie diela do súborného diela,

e) verejné vystavovanie diela,

f) verejné vykonanie diela

(v ďalšom texte len „licencia“).

3.7 Zhotoviteľ sa v rozsahu uvedenom v bode 3.3. a 3.4. tohto čl. zaväzuje zabezpečiť právo diela užívať objednávateľom aj v prípade ak jeho jednotlivé časti sú vyhotovované subdodávateľmi – autormi v zmysle autorského zákona č. 185/2015 Z. z., pričom sa zaväzuje vysporiadať všetky nároky uplatnené autormi jednotlivých častí diela.

3.8 Zhotoviteľ v zmysle § 18 odsek 5 platného autorského zákona ako autor diela/diel vyhotovených podľa tejto zmluvy udeľuje objednávateľovi neodvolateľný súhlas na zásah do svojich výhradných osobnostných autorských práv v rozsahu vykonania akejkoľvek zmeny v projektovej dokumentácii. V prípade ak zhotoviteľ nie je autorom diela/diel alebo je len spoluautorom diela/diel vyhotovených pre objednávateľa podľa tejto zmluvy, zaväzuje sa Zhotoviteľ upraviť si svoje zmluvné vzťahy s autorom/autormi alebo spoluautormi tak, aby bol oprávnený súhlas podľa prvej vety tohto bodu zmluvy udeliť objednávateľovi.

3.9 Objednávateľ je oprávnený udelenú licenciu zmluvou postúpiť na tretiu osobu bez súhlasu zhotoviteľa.

3.10 Objednávateľ bude musieť získať osvedčenie o oboznamovaní sa s utajovanými skutočnosťami pre vznik utajovanej skutočnosti minimálne stupňa utajenia „ Vyhradené “ najneskôr do 30 dní od vyzvania objednávateľom.

 **Článok IV.**

 **Rozsah a spôsob predmetu plnenia**

4.1 Zmluvné strany sa dohodli, že dokumentácia, ktorá je predmetom plnenia, bude objednávateľovi dodaná v nasledovnom rozsahu:

4.1.1 Vstupné podklady stavby podľa čl. III. bodu 3.1.1 tejto zmluvy budú dodané objednávateľovi v jednom (1) vyhotovení v textovej forme a 1 x v elektronickej podobe, formát pdf; dgn/dwg

4.1.2 Vypracovaná projektová dokumentácia pre stavebné povolenie spolu s príslušnými dokladmi podľa čl. II. bodu 3.1.4 tejto zmluvy budú dodané objednávateľovi v ôsmich (8) vyhotoveniach v textovej forme a 2 x v elektronickej podobe, formát pdf; dgn/dwg;

4.1.3 Zhotoviteľ najneskôr do 5 dní od podpisu zmluvy doručí objednávateľovi časový Harmonogram zhotoviteľa, v ktorom sú uvedené a vecne definované dôležité termíny zahájenia a ukončenia jednotlivých etáp (fáz) Projektu stavby. Harmonogram je potrebné členiť v detailoch podľa objektov, jednotlivých odborných profesií a rozhodujúcich stupňov (fázy) Projektu stavby. Harmonogram je potrebné spracovať v časovej jednotke zobrazenia týždeň vo formáte MS Projekt, resp. MS Excel. Harmonogram zhotoviteľa je možné meniť len na základe písomnej dohody zhotoviteľa a objednávateľa.

 Zhotoviteľ je po tom povinný:

 bez zbytočného odkladu (do 5 dní) informovať objednávateľa o tom, že takáto skutočnosť nastala a,

 bez zbytočného odkladu vyhotoviť a predložiť objednávateľovi na schválenie návrh úpravy časového

Harmonogramu zhotoviteľa.

Ak objednávateľ návrh na úpravu časového Harmonogramu schváli, je pre zmluvné strany záväzný.

4.1.4 Plán užívania verejnej práce bude dodaný objednávateľovi v troch

(3) vyhotoveniach v textovej forme a 1 x v elektronickej, formát pdf; dgn/dwg;

4.2 Zhotoviteľ bude pri plnení predmetu tejto zmluvy postupovať s odbornou starostlivosťou. Pri spracovaní predmetu plnenia sa zhotoviteľ zaväzuje riadiť všeobecne záväznými právnymi predpismi a technickými normami platnými v čase realizácie, záväzkami z tejto zmluvy, východiskovými podkladmi objednávateľa odovzdanými pri uzatvorení zmluvy a dohodami oprávnených pracovníkov zmluvných strán.

4.3 Technické a kvalitatívne podmienky navrhnutého diela musia zodpovedať platným Slovenským technickým normám, odborovým normám, normám platným pre jednotlivé práce a konštrukcie. Všetky stavebné výrobky a materiály navrhované v dokumentácii musia spĺňať vlastnosti stanovené zákonom č. 133/2013 Z.z. o stavebných výrobkoch a o zmene a doplnení niektorých zákonov.

4.4 Technické údaje uvedené v podkladoch poskytnutých objednávateľom si je zhotoviteľ povinný overiť a prípadné odchýlky bezodkladne prerokovať s objednávateľom.

4.5 Zhotoviteľ je oprávnený poveriť vykonaním diela, alebo jeho časti subdodávateľa len na základe predchádzajúceho písomného súhlasu objednávateľa. Porušenie tejto povinnosti je podstatným porušením tejto zmluvy. Pri vykonávaní diela inou osobou má zhotoviteľ zodpovednosť akoby dielo vykonával sám.

4.6 Zhotoviteľ sa pri vykonávaní diela zaväzuje rešpektovať písomné pokyny objednávateľa vychádzajúce zo zápisov projektových rad a konzultovať s ním jednotlivé kroky a postupy.

4.7 Projektové rady sa budú konať podľa aktuálnej potreby vo vopred dohodnutých priestoroch zhotoviteľa, alebo objednávateľa. Na projektových radách sa budú zúčastňovať zástupcovia zhotoviteľa a objednávateľa. Z rokovania projektovej rady bude vždy zhotovený písomný záznam, s obsahom ktorého musia súhlasiť obe zúčastnené strany.

4.8 Zmluvné strany sa zaväzujú, že pokiaľ v priebehu vykonávania predmetu plnenia nastanú skutočnosti, ktoré budú mať vplyv na cenu a/alebo termín plnenia, budú tieto skutočnosti po dohode zmluvných strán upravené dodatkom k zmluve v súlade s § 18 zákona č. 343/2018 Z. z.. Zmluvnú cenu nie je možné zmeniť okrem prípadov, keď môže dôjsť k zmene ceny v dôsledku zmeny administratívnych opatrení štátu, ktoré budú mať vplyv na tvorbu ceny.

4.9 Zhotoviteľ je povinný poskytovať služby osobami uvedenými v Prílohe č. 3 - Menný zoznam expertov, ktorými preukázal splnenie podmienok účasti podľa § 34 ods. 1 písm. g) zákona č. 343/2015 Z. z.. V prípade, že zhotoviteľ bude chcieť zabezpečovať poskytovanie služieb inými osobami, musia tieto osoby spĺňať minimálne podmienky účasti podľa § 34. ods. 1 písm. g) zákona, ktoré sú uvedené v Prílohe č. 3 tejto zmluvy, čo zhotoviteľ preukáže objednávateľovi pred plánovanou zmenou takejto osoby.

**Článok V.**

 **Čas a miesto plnenia**

5.1 Zhotoviteľ sa zaväzuje, že pre objednávateľa vykoná dielo v časti projektová dokumentácia pre stavebné povolenie do 12 týždňov od účinnosti Zmluvy o dielo. V časti výkonu odborného autorského dohľadu, priebežne počas realizácie stavby minimálne 1 krát mesačne s ukončením ku dňu kolaudácie stavby Detenčného ústavu Kremnica , u ostatných častí najneskôr do 30 dní od kolaudácie stavby Detenčného ústavu Kremnica.

5.2 Miestom vykonávania predmetu plnenia je sídlo dodávateľa a miesto stavby Detenčného ústavu – Areál Psychiatrickej nemocnice v Kremnici, ul Československej armády 234/139, Kremnica.

5.3 Miestom odovzdania predmetu plnenia tejto zmluvy je sídlo objednávateľa Limbová 2 – Odbor strategických investícií (OSI) v Bratislave.

5.4 Odovzdaním sa rozumie doručenie riadne vykonaného diela do sídla objednávateľa s písomným potvrdením o prevzatí – obojstranne podpísaná Zápisnica o odovzdaní a prevzatí diela. Za objednávateľa je povereným zástupcom za prevzatie diela .....................

 **Článok VI.**

 **Cena za dielo**

6.1 Cena za vykonanie diela v rozsahu článku III. tejto zmluvy je stanovená dohodou zmluvných strán podľa § 3 zákona č. 18/1996 Z. z. o cenách v znení neskorších predpisov a vyhlášky MF SR č. 87/l996 Z. z., ktorou sa vykonáva zákon o cenách v znení neskorších predpisov.

6.2 Cena za vykonanie diela podľa článku III. tejto zmluvy je nasledovná: .......... EUR bez DPH (slovom), .......... EUR s DPH (slovom) za časť diela projektová dokumentácia pre stavebné povolenie Detenčný ústav Kremnica, .......... EUR bez DPH (slovom), .......... EUR s DPH (slovom) za ostatné časti diela t.j. zabezpečenie výkonu odborného autorského dohľadu projektanta počas výstavby Detenčného ústavu Kremnica a plán užívania verejnej práce, ktoré sú určené na základe záväzného rozpočtu, uvedeného v prílohe č. 1, ktorá tvorí neoddeliteľnú súčasť tejto zmluvy.

6.3 V cene sú zahrnuté všetky náklady spojené s vykonaním diela, vrátane autorských odmien, podľa tejto zmluvy vrátane odmien za prevod práva dielo užívať a nákladov na dopravu.

6.4 Cena za zhotovenie diela bola stanovená ako cena pevná a je platná počas celej doby platnosti a účinnosti tejto zmluvy.

6.5 Objednávateľ neposkytuje preddavky.

**Článok VII**

 **Platobné podmienky**

7.1 Podkladom pre vystavenie faktúry za predmet plnenia v zmysle čl. III. tejto zmluvy bude obojstranne podpísaná Zápisnica o odovzdaní a prevzatí diela/časti diela (ďalej len „Zápisnica o prevzatí“); ak nie je v tejto zmluve uvedené inak. Zápisnica, resp. Protokol o bezvýhradnom prevzatí diela objednávateľom musí byť priložená k faktúre zhotoviteľa ako jej neoddeliteľná súčasť a predstavuje hmotnoprávnu podmienku vzniku nároku na zaplatenie dohodnutej ceny za vykonanie diela a/alebo jeho časti, a to na základe doručenej faktúry vystavenej zhotoviteľom.

7.2 Podkladom pre vystavenie faktúry za predmet plnenia podľa čl. III. tejto zmluvy bude písomné potvrdenie povereného pracovníka objednávateľa o riadnom vykonaní predmetu plnenia podľa uvedeného bodu tejto zmluvy.

7.3 Zhotoviteľ je oprávnený fakturovať cenu dohodnutú v článku VI. tejto zmluvy na základe riadne splneného záväzku v súlade s článkom III. a IV. tejto zmluvy. V prípade, že počas plnenia predmetu tejto zmluvy nastanú také skutočnosti, pre ktoré nebude môcť byť predmet zmluvy naplnený v celosti, zhotoviteľovi nevzniká nárok na úhradu celého predmetu zmluvy. V takom prípade vzniká zhotoviteľovi nárok na úhradu len toho plnenia, ktoré bolo zhotoviteľom skutočne vykonané a objednávateľovi odovzdané a za predpokladu splnenia podmienky podľa bodu 7.1 a 7.2 tohto čl..

7.4 Úhrada správne vyfakturovanej ceny diela/časti diela bude vykonaná bezhotovostným spôsobom na základe faktúry vystavenej zhotoviteľom a doručenej objednávateľovi. Faktúra musí obsahovať všetky náležitosti uvedené v § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), číslo zmluvy podľa evidencie objednávateľa.

7.5 Objednávateľ sa so zhotoviteľom dohodli, že cenu za jednotlivé aktivity zhotovenia diela

(Úprava existujúcej projektovej dokumentácie stavby na projektovú dokumentáciu pre stavebné povolenie; Výkon autorského dohľadu projektanta; Plán užívania verejnej práce) objednávateľ uhradí zhotoviteľovi samostatne.

7.6 Lehota splatnosti faktúr bola zmluvnými stranami vzájomne dohodnutá na 30 kalendárnych dní odo dňa ich doručenia objednávateľovi. Ak deň splatnosti pripadne na deň pracovného voľna alebo pracovného pokoja, dátum splatnosti je najbližší nasledujúci pracovný deň. Dňom doručenia faktúry je deň vyznačený v podateľni objednávateľa

7.7 V prípade, že zhotoviteľ zaslal faktúru na inú adresu, než na tú, ktorá je na tento účel uvedená v bode 1.1 tejto zmluvy, nedostáva sa objednávateľ do omeškania s úhradou faktúry po dobu, kým nebude faktúra doručená na adresu objednávateľa uvedenú pre tento účel v bode 1.1 tejto zmluvy.

7.8 Ak zhotoviteľ vo faktúre uvedie nesprávny údaj alebo faktúra nebude obsahovať všetky náležitosti uvedené v tejto zmluve, je to dôvod na vrátenie faktúry bez jej úhrady a bez následku omeškania. Objednávateľ je povinný uviesť dôvod vrátenia faktúry. Nová lehota splatnosti faktúry začína plynúť doručením novej faktúry.

7.9 Zhotoviteľ sa zaväzuje, že bez preukázateľného písomného súhlasu podpísaného oprávnenou osobou objednávateľa nepostúpi pohľadávky vzniknuté z tejto zmluvy tretej osobe; v opačnom prípade vzniká objednávateľovi nárok na zmluvnú pokutu a to vo výške postúpenej pohľadávky. Takto dohodnutá zmluvná pokuta je splatná okamihom, keď sa objednávateľ dozvedel o tom, že zhotoviteľ porušil zmluvnú povinnosť podľa tohto bodu, zabezpečenú zmluvnou pokutou.

7.10 V prípade omeškania objednávateľa s úhradou faktúry má zhotoviteľ právo uplatniť úrok z meškania vo výške 0,05 % z dlžnej sumy za každý i začatý deň omeškania. Objednávateľ nemešká s úhradou faktúry pokiaľ najneskôr v posledný deň jej splatnosti bola suma z účtu objednávateľa odpísaná.

7.11 Dňom úhrady je deň odpísania sumy vo fakturovanej výške z účtu objednávateľa.

7.12 Objednávateľ neposkytuje preddavky.

**Článok VIII.**

 **Zodpovednosť za vady a záručná doba**

8.1 Zhotoviteľ zodpovedá za to, že dielo/časť diela bude zhotovené v súlade so záväzkami tejto zmluvy, podľa písomných pokynov objednávateľa zaznamenaných v zápisoch z projektových rád, technických noriem a všeobecne záväzných právnych predpisov účinných v čase realizácie, a že budú spôsobilé k zmluvnému účelu, t. j. k realizácii stavebných prác vykonávaných za účelom stavby „Detenčný ústav Kremnica“.

8.2 Zhotoviteľ zodpovedá za vady diela, ktoré má dielo/časť diela v čase jeho odovzdania objednávateľovi. Dielo/časť diela má vady, ak nezodpovedá podmienkam uvedeným v čl. VIII. bode 8.1. tejto zmluvy.

8.3 Záručná doba na projektovú dokumentáciu je päť rokov a začína plynúť odo dňa odovzdania projektovej dokumentácie objednávateľovi.

8.5 Zmluvné strany sa dohodli, že objednávateľ má právo požadovať a zhotoviteľ povinnosť bezplatne odstrániť vady diela/časti diela bezodkladne.

8.6 Objednávateľ je povinný písomne oznámiť zhotoviteľovi vady diela bez zbytočného odkladu, podľa možnosti čo najskôr po odovzdaní diela.

8.7 Zhotoviteľ je povinný do troch (3) pracovných dní po uplatnení oprávnenej reklamácie predložiť objednávateľovi písomný návrh na prepracovanie, dopracovanie, resp. iný spôsob odstránenia vady; v prípade, že objednávateľ s týmto návrhom súhlasí, je zhotoviteľ povinný vadu diela odstrániť do desiatich (10) pracovných dní od uplatnenia reklamácie objednávateľom, ak sa nedohodne iný termín vzhľadom na rozsah zistenej závady.

8.8 Zhotoviteľ nezodpovedá za vady diela, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť.

8.9 Zhotoviteľ zodpovedá za vady diela zistené a/alebo vzniknuté po čase uvedenom v čl. VIII. bode 8.2. tejto zmluvy, ak boli tieto vady spôsobené porušením povinností zo strany zhotoviteľa. Zhotoviteľ odstráni tieto vady na vlastné náklady a tiež uhradí zvýšené finančné náklady pri realizácii diela spôsobené vadami projektu stavby.

8.10 Zmluvné strany sa dohodli, že rozsah a výšku škody alebo škôd spôsobené vadou alebo vadami diela, spôsobenými porušením povinnosti zo strany zhotoviteľa, určí súdny znalec vybraný losom zo štyroch pre tento účel nominovaných súdnych znalcov, z ktorých dvoch nominuje objednávateľ a dvoch nominuje zhotoviteľ. Objednávateľom znaleckého posudku bude zhotoviteľ.

8.11 Nároky objednávateľa z riadne reklamovanej vady sa riadia ustanovením § 564 ObchZ, ak nie je v tejto zmluve uvedené inak.

**Článok IX.**

 **Sankcie**

9.1 V prípade omeškania zhotoviteľa s odovzdaním diela/časti diela v zmluvne dohodnutej lehote podľa čl. V. tejto zmluvy, zaplatí zhotoviteľ objednávateľovi zmluvnú pokutu vo výške 0,05 % z ceny tej časti diela, s ktorou je v omeškaní, a to za každý deň omeškania až do jeho prevzatia objednávateľom.

9.2 V prípade omeškania zhotoviteľa so splnením povinnosti odstrániť vady a nedorobky diela, má objednávateľ nárok na zmluvnú pokutu vo výške 0,05 % z ceny tej časti diela, ktorej sa vady týkajú, za každý začatý deň omeškania, a to až do odstránenia poslednej vady diela.

9.3 Zmluvné strany nie sú v omeškaní podľa čl. IX. bodov 9.1, 9.2 tejto zmluvy v prípadoch vyššej moci, ak tieto skutočnosti bezodkladne písomne oznámi povinná zmluvná strana druhej zmluvnej strane, alebo sú okolnosti vyššej moci všeobecne známe.

 **Článok X.**

 **Odovzdanie a prevzatie diela**

10.1 Zhotoviteľ odovzdá a objednávateľ prevezme riadne dokončené dielo/časť diela.

10.2 Zhotoviteľ odovzdá a objednávateľ prevezme riadne dokončené dielo/časť diela na samostatnom odovzdávaní a prevzatí, na ktorých sa zmluvné strany dohodli v tejto zmluve. Neoddeliteľnou súčasťou prevzatia diela bude Preberací protokol.

10.3 Po zhotovení diela v súlade s touto zmluvou je zhotoviteľ povinný vyzvať objednávateľa na prevzatie diela najmenej tri pracovné dni vopred.

10.4 Najneskôr pri začatí prevzatia diela sú povinní zástupcovia zhotoviteľa predložiť písomné poverenie podpísané štatutárnym orgánom, že sú oprávnení za zhotoviteľa rokovať a konať v procese prevzatia a odovzdania diela.

10.5 Objednávateľ môže prevziať dielo/časť diela, ktoré má vady nebrániace, a/alebo nedorobky nebrániace užívaniu diela/časti diela. Rozlišovať vady, nedorobky nebrániace užívaniu diela/časti diela od vád, nedorobkov, ktoré bránia užívaniu diela/časti diela, je výhradným právom objednávateľa. Vady, nedorobky diela/časti diela zrejmé pri preberaní je objednávateľ povinný zaznamenať v zápisnici o prevzatí diela/časti diela.

10.6 O prevzatí alebo odmietnutí prevzatia diela/časti diela rozhoduje objednávateľ.

10.7 Pokiaľ sa pri procese odovzdávania a prevzatia zistí, že dielo/časti diela má/majú akékoľvek vady, nedorobky takého charakteru a rozsahu, že nie je schopné prevzatia a/alebo následného užívania, objednávateľ je povinný odmietnuť diela/časti diela prevziať.

**Článok XI.**

**Zánik záväzkového vzťahu**

11.1 Zmluvné strany sa dohodli, že táto zmluva zaniká:

a) obojstranne podpísanou písomnou dohodou alebo

d) uplynutím dohodnutej doby trvania záručnej doby.

11.2 Zmluvná strana je oprávnená odstúpiť od tejto zmluvy v prípadoch ustanovených v zákone alebo uvedených v tejto zmluve. Odstúpiť od zmluvy je možné aj z dôvodu zmarenia účelu zmluvy, ktorý je zmluvným stranám známy.

11.3 Za podstatné porušenie tejto zmluvy zhotoviteľom sa okrem prípadov uvedených v jednotlivých jej článkoch považuje aj:

a) nedodržanie dohodnutej ceny diela;

b) omeškanie s vykonaním diela podľa tejto zmluvy oproti dohodnutého termínu o viac ako 14 kalendárnych dní;

c) nedodržanie dohodnutého termínu na odstránenie vady, nedorobku diela;

d) dodanie vadného plnenia.

11.4 V prípade porušenia povinností zhotoviteľa, ktoré sa považujú za nepodstatné porušenie zmluvnej povinnosti, ak zhotoviteľ nesplní svoju povinnosť ani v dodatočne primeranej lehote, ktorá mu bola na to objednávateľom poskytnutá, je objednávateľ oprávnený odstúpiť od tejto zmluvy.

11.5 Zhotoviteľ je oprávnený od tejto zmluvy odstúpiť, keď objednávateľ nezaplatí cenu za riadne vykonané dielo do 20 pracovných dní po márnom uplynutí dohodnutej lehoty splatnosti.

11.6 Odstúpenie od zmluvy je účinné dňom doručenia písomného oznámenia o odstúpení od zmluvy druhej zmluvnej strane.

11.7 V prípade odstúpenia od zmluvy sa zmluvné strany zaväzujú do 15 kalendárnych dní odo dňa doručenia oznámenia o odstúpení dohodnúť spôsob vyrovnania záväzkov im z tejto zmluvy vzniknutých.

11.8 Odstúpenie od zmluvy sa nedotýka nároku na zaplatenie zmluvnej pokuty.

11.9 Odstúpením od zmluvy nie sú dotknuté nároky na náhradu škody vzniknuté porušením tejto zmluvy.

**Článok XII.**

 **Prechod vlastníctva a nebezpečenstva vzniku škody**

12.1 Vlastníctvo k dielu/časti diela prechádza zo zhotoviteľa na objednávateľa odovzdaním a prevzatím diela/časti diela podľa čl. X. tejto zmluvy. Týmto okamihom prechádza na objednávateľa aj nebezpečenstvo vzniku škody na prevzatom diele/časti diela.

**Článok XIII.**

 **Zodpovednosť za škodu**

13.1 Zmluvná strana, ktorá poruší svoju povinnosť zo záväzkového vzťahu touto zmluvou založeného a vzniknutého, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi jej zodpovednosť.

13.2 Na účely tejto zmluvy sa za okolnosti vylučujúce zodpovednosť prijíma právna úprava podľa § 374 ObchZ.

13.3 Uplatnením zmluvnej pokuty nie je dotknuté právo na náhradu škody v plnom rozsahu.

**Článok XIV.**

**Pravidlá pre zmenu subdodávateľov**

* 1. Zhotoviteľ vyhlasuje, že v čase uzatvorenia tejto zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane Zhotoviteľa ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
	2. V prílohe č. 2 tejto zmluvy sú uvedené údaje o všetkých známych subdodávateľoch Zhotoviteľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	3. Zhotoviteľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 2 tejto zmluvy, a to bezodkladne po tom, ako sa o tejto skutočnosti dozvie.
	4. V prípade zmeny subdodávateľa je Zhotoviteľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 14.2 tohto článku zmluvy a predmety subdodávok, pričom pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	5. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
	6. Povinnosti Zhotoviteľa vrátane pravidiel výberu subdodávateľa platia aj pri zmene subdodávateľa počas celej doby platnosti a účinnosti tejto zmluvy.
	7. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.

**Článok XV**

**Osobitné dojednania**

15.1 Zhotoviteľom na účely tejto zmluvy sa rozumie subjekt označený v záhlaví tejto zmluvy ako aj jeho zamestnanci a taktiež aj subdodávateľ a jeho zamestnanci v zmysle čl. XIV. bodu 14.2 tejto zmluvy a ich právni nástupcovia.

15.2 Subdodávateľ podľa tejto zmluvy je ktorákoľvek tretia osoba, ktorá je alebo bola v súlade s touto zmluvou poverená zhotoviteľom zhotovením časti alebo celého diela podľa tejto zmluvy, alebo dodania tovaru, poskytnutia služieb alebo poskytnutia prác vyplývajúcich z tejto zmluvy o dielo. Subdodávateľom sa rozumie aj zamestnanec subdodávateľa.

15.3 Zhotoviteľ sa zaväzuje vykonať dielo vo vlastnom mene, na vlastný náklad a na vlastné nebezpečenstvo.

15.4 Jazykom tejto zmluvy, jej dodatkov, ako aj všetkých rokovaní a písomného styku medzi zmluvnými stranami je slovenský jazyk. Všetky písomnosti musia byť vypracované v slovenskom jazyku, inak sa na nehľadí ako na neexistujúce. Pre doručovanie platí, že písomnosti sa doručujú na adresu zmluvnej strany uvedenú v obchodnom registri alebo inom príslušnom registri v deň jej vypracovania. V prípade pochybností sa má za to, že písomnosť bola doručená na 3. deň po jej odoslaní.

15.5 Zmluvné strany sa pri plnení tejto zmluvy zaväzujú striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.

15.6 Zhotoviteľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v mene zhotoviteľaa pri poskytovaní plnenia podľa tejto zmluvy pre Objednávateľa alebo v jeho mene na základe tejto zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty alebo poskytovať akékoľvek výhody, dary, alebo pohostenia osobe, spoločnosti alebo podniku alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení tejto zmluvy.

15.7 Zhotoviteľ sa zaväzuje okamžite oznámiť Objednávateľovi primeranou formou akékoľvek podozrenie na porušenie povinností podľa tohto článku zmluvy alebo akékoľvek skutočnosti, v dôsledku ktorých by sa vyhlásenie zhotoviteľa podľa bodu 6. tohto článku zmluvy ukázalo ako nepravdivé a byť plne súčinný pri dôkladnom vyšetrení podozrenia.

15.8 Akékoľvek preukázané korupčné správanie zhotoviteľa alebo porušenie povinností podľa bodov 15.5, 15.6. a 15.7. tohto článku zmluvy sa považuje za podstatné porušenie tejto zmluvy (Protikorupčná doložka).

**Článok XVI.**

 **Záverečné ustanovenia**

16.1 Právne vzťahy založené a vzniknuté touto zmluvou budú riešené podľa práva Slovenskej republiky.

16.2 Vzťahy medzi zmluvnými stranami vyplývajúce z tejto zmluvy vrátane výslovne neupravených sa riadia príslušnými ustanoveniami ObchZ a ostatných všeobecne záväzných právnych predpisov platných na území Slovenskej republiky.

16.3 Zmluvné strany sa dohodli, že všetky rozpory vyplývajúce z plnenia tejto zmluvy budú riešiť predovšetkým vzájomným rokovaním a dohodou. V prípade, ak nedôjde k dohode, strana domáhajúca sa plnenia uplatní práva z tejto zmluvy na príslušnom všeobecnom súde v Slovenskej republike.

16.4 Zmluva nadobúda platnosť neskorším dňom jej podpísania oprávnenými zástupcami oboch zmluvných strán a účinnosť deň nasledujúci po dni zverejnenia tejto zmluvy v Centrálnom registri zmlúv vedenom Úradom vlády SR. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany súhlasia so zverejnením tejto zmluvy v Centrálnom registri zmlúv. Zverejnenie zmluvy zabezpečí objednávateľ.

16.5 Zmluvu je možné meniť alebo dopĺňať len písomne formou vzostupne očíslovaných dodatkov ku zmluve. Pre platnosť a účinnosť dodatku sa vyžaduje jeho podpísanie oboma zmluvnými stranami a jeho zverejnenie v Centrálnom registri zmlúv. Platný a účinný dodatok sa stáva neoddeliteľnou súčasťou tejto zmluvy.

16.6 Táto zmluva vrátane prílohy je vypracovaná v šiestich (6) rovnopisoch, z ktorých po podpise sú štyri (4) určené pre objednávateľa a dve (2) pre zhotoviteľa.

16.7 Neoddeliteľnou súčasťou tejto zmluvy sú aj jej prílohy tak, ako je to uvedené v texte zmluvy.

16.8 Zmluvné strany zhodne vyhlasujú, že si zmluvu riadne prečítali a potvrdzujú, že zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu s ňou ju vlastnoručne podpisujú.

 V ......................., dňa .................... V .........................., dňa ....................

Za objednávateľa: Za zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Príloha č. 1**

 **NÁVRH NA PLNENIE KRITÉRIA**

Obchodné meno spoločnosti .............................................................................

Sídlo alebo miesto podnikania uchádzača .............................................................................

*( v prípade skupiny dodávateľov názov skupiny dodávateľov a údaje za každého člena skupiny dodávateľov)*

|  |  |  |  |  |  |
| --- | --- | --- | --- | --- | --- |
| **Názov** | **Čiastková cena v EUR bez DPH** | **Sadzba DPH 20%** | **Výška DPH** | **Celková cena v EUR bez DPH** | **Celková cena v EUR vrátane DPH** |
| **1.Vypracovanie projektovej dokumentácie pre stavebné povolenie (“DSP“) a plán užívania verejnej práce** (6x v textovej forme a 1x v elektronickej, formát PDF, dgn/dwg) |  |  |  |  |  |
| **2. Autorský dohľad („AD“) –** počas realizácie stavby až po vydanie kolaudačného rozhodnutia. |  |  |  |  |  |
| **3. Plán užívania verejnej práce** (3x v textovej forme a 1x v elektronickej, formát PDF, dgn/dwg) |  |  |  |  |  |
| **SPOLU:** |  |  |  |  |  |

 **Príloha č. 2**

**SUBDODÁVATELIA**

**Príloha č. 3**

**MENNÝ ZOZNAM EXPERT A ZNENIE PODMIENOK ÚČASTI PODĽA § 34 ODS. 1 PÍSM. G) ZÁKONA č. 343/2015 Z. Z.**